ફાયરના સૂત્રો પાસેથી મળતી માહિતી મુજબ, નવી સિવિલ હોસ્પિટલમાં રાત્રે અઢી વાગ્યાની આસપાસ વિન્ડો એસીના વાયરિંગમાં શોર્ટ સર્કિટ થવાના કારણે આગ ફાટી નીકળી હતી. ધડાકાભેર આગ લાગતા અહીં દાખલ દર્દીઓ, નર્સિગ સ્ટાફ તથા તબીબોમાં ભાગદોડ મચી ગઈ હતી. ફાયર બ્રિગેડે ઘટના સ્થળે પહોંચીને આગને કાબુમાં લીધી હતી પરંતુ તબીબી સાધનોને ભારે નુકશાન પહોંચ્યું હતું. આ આગમાં ડાયાલિસીસ યુનિટનું બધું જ વાયરિંગ, બે ડાયાલિસીસ મશીન તથા વેન્ટીલેટર બળીને ખાખ થઈ ગયા હતા. જેના કારણે તદન રગાશિયા ગાડાં જેવા સિવિલના તંત્રમાં આ સુવિધાઓ પાછી ક્યારે ઊભી થશે તે મોટો પ્રશ્ન છે. કાયમી જે વસ્તુઓની સિવિલમાં અછત રહે છે તે જ સુવિધા નાશ પામતા હવે ડાયાલિસીસના દર્દીઓ માટે ભારે મુશ્કેલી સર્જાવાની છે.